Obwohl dui Handlong vo deam Film em Schwôbaland schbiilt, isch der Stroifa et em Schwäbischa dreht wôrra, sondern en dr Stadt Sömerda ond en dr Gmoid Hardisleben, boide em deitscha Bundesland Thirenga. Als Schauplatz fir da Bôhhof hôt dr sell vo Griefstedt herhalda miaßa, wo em gleicha Bundesland a bissle außerhalb vo dr Ortschaft leit. Bemerkenswert ischt au, dass en deam Film zemlich viil Schwäbisch gschwätzt wuud. Dô zeigt sich, dass mr da Dialekt et bloß zo luschdige Sacha vrwenda kô, sondern au – ond des kommt en dr Praxis selda vor – om a ernschthafda Handlong zo schildra.